钦定古今图书集成/明伦汇编/氏族典/第106卷 > 裴谂
## 钦定古今图书集成/明伦汇编/氏族典/第106卷 > 裴谂

按《唐书裴度传》：度子谂，有文藉荫，累官考功员外郎。
宣宗访元和宰相子，思度勋望，故待谂有加，为翰林
学士，累迁工部侍郎，诏加承旨。适会帝幸其院，谂即
称谢。帝曰：“可归与妻子相庆。”取御奁果以赐谂举衣
跽受，帝顾宫人取巾裹赐之。后为太子少师，封河东
郡公。黄巢盗国，迫以伪官，不从，遇害。